Document ID: /roh_data/filtered/fineweb-2-filterrobots_roh.jsonl.gz/38844

Il meglier fissi sa chapescha schon da far pli lada la via per far in ulteriur vial ni da metter in saiv directiva tranter ils vials - quai custa dentant bler e dovra er dapli plaz ed uschia dapli terren. Perquai è la schliaziun cun la limita da tempo ed ils scumonds da surpassar pli realistica e quai er a curta vista.
Pli plaun munta tenor Peter Hartmann er che la segirtad s'augmenta per in bun ton - sper quai saja la canera pli pitschna ed er las emissiuns da substanzas nuschaivlas giessan enavos. La sperdita da temp saja dentant uschè minima ch'ella saja senz'auter supportabla, uschia il planisader da traffic.